ELŐTERJESZTÉS

(a képviselő-testület 2012. augusztus 15-i rendes ülésére)

TÁRGY: KÖTVÉNYFORRÁS FELHASZNÁLÁSÁVAL ÉS KEZELÉSÉVEL KAPCSOLATOS DÖNTÉSEK MEGHOZATALA
A 142/2008. sz. Képviselő-testületi határozattal módosított 122/2008., 124/2008. számú Képv. test. határozatokban az Önkormányzat fejlesztési feladatai finanszírozásához 3 018 000 euró névértékű kötvény kibocsátásáról döntött. A kötvényből származó forrás a kibocsátást lebonyolító Raiffeisen Banknál került befektetésre, és hozama nyújt fedezetet a féléves gyakorisággal fizetendő kamatokra.

Az eredetileg meghatározott céloknak megfelelően az Önkormányzati beruházások önerejéhez, illetve az Európai Uniós utófinanszírozott pályázatok támogatási összegének megelőlegezéséhez szükségessé válik ezen elkülönített pénzeszközök felhasználásának megkezdése. A kifizetés célja a Kiskőrösi kistérségi Járóbeteg-szakellátó korszerűsítése  című DAOP 4.1.1/B-09-2010-0002 azonosító számú pályázat előleggel nem fedezett rész előfinanszírozására 64.871.563 Ft,  az Önkormányzati tulajdonú belterületi közutak DAOP-3.1.1 /B –09-2009-0015 számú pályázat 18.185.292 Ft önerejének részleges finanszírozása,  valamint a  „Turisztikai attrakciók és szolgáltatások fejlesztése ”  DAOP – 2.1.1. / J-12 számú pályázat előkészítési költs égeire 13.077.200 Ft. A tervezett 97 millió Ft-os lehívás a kötvény hozamait érinti.

Az utófinanszírozású pályázatok esetében a támogatás megérkezését követően ezen összeg visszapótlásra kerülhet a Raiffeisen Banknál vezetett számlákra, és így a későbbi pályázatokhoz is felhasználhatóvá válna, támogatásmegelőlegezés címen átmeneti jelleggel, vagy önerejüket biztosíthatja végső felhasználással.

A fentiek alapján javaslom, hogy a Képviselő-testület a kötvénylehívásról, a források kezeléséről a határozat-tervezetben foglaltak szerint döntsön.

Kiskőrös, 2012 augusztus 15. 

Domonyi László sk.


polgármester

HATÁROZAT – TERVEZET

A Képviselő-testület egyetért azzal, hogy a kötvényforrás terhére legfeljebb 97.000.000 Ft összeg lehívásra kerüljön a Raiffeisen Banknál vezetett bankszámla terhére a DAOP 4.1.1/B-09-2010-0002 , a   DAOP-3.1.1 /B –09-2009-0015 és a  DAOP – 2.1.1. / J-12  azonosító számú pályázatokhoz kapcsolódó számlák kifizetéséhez; valamint felhatalmazza a Polgármestert, hogy a fenti összegből a támogatás megelőlegezés megtérült összegét elkülönítse az Önkormányzat  Raiffeisen Banknál vezetett befektetési célú számláján.

